Drapet på Marie-Louise Bendiktsen var i 20 år en av landets mest omtalte uløste drapssaker. I 2018 ble en srilankisk asylsøker pågrepet for drapet, og Nord-Troms tingrett dømte ham skyldig i drapet i april 2019. Den domfelte anket, men ble i oktober samme år dømt skyldig også av Hålogaland lagmannsrett. Lagmannsretten skjerpet dessuten straffen med seks år, til 17 års fengsel. Saken anses dermed som oppklart.